KIRJALLINEN KYSYMYS E-3559/02 esittäjä(t): Cristiana Muscardini (UEN) neuvostolle. AKT-istunnon peruuttaminen.



Virallinen lehti nro 155 E , 03/07/2003 s. 0168 - 0168



KIRJALLINEN KYSYMYS E-3559/02 esittäjä(t): Cristiana Muscardini (UEN) neuvostolle (12. joulukuuta 2002) Aihe: AKT-istunnon peruuttaminen AKTEU-yhteistyökokous, joka piti pitää 25.28. marraskuuta Brysselissä, peruutettiin AKT:n niiden osapuolten päätöksellä, jotka halusivat protestoida tällä tavoin, koska Zimbabwen edustajat oli jätetty töiden ulkopuolelle. On ikävää, että osapuolten välillä ei ole keskustelua, mikä on johtanut ne voimakkaaseen konfliktiin. - Miksi ei kerrottu, että Belgian viranomaisten antama hyväksyntä ei ollut yksimielinen päätös vaan ulkoasioiden neuvoston äänestyksen tulos? - Eikö neuvosto pidä huolestuttavana sitä, että Zimbabwe onnistui jo toisen kerran luomaan eräänlaisen passiivisen solidaarisuuden Afrikan, Tyynenmeren ja Karibian maiden keskuudessa? Varmaankaan ne eivät olisi päässeet siihen ilman eurooppalaisten asennetta. - Eikö neuvosto katso, että istunnon peruuttaminen vaarantaa Cotonoun sopimusten kirjaimen? - Eikö olisi tärkeää luoda uudelleen suhteet AKT-valtioiden kanssa ja määritellä uudet ja ajankohtaisemmat prioriteetit, jotka unionin jäsenvaltioiden osalta koskevat toimenpiteitä rauhan, demokratian ja ihmisoikeuksien puolustamiseksi mutta jotka AKT-valtioiden osalta muodostuvat sellaisten asenteiden ja käyttäytymisen määrittämisestä, joilla voidaan torjua väkivaltaa, terrorismia ja ihmisoikeuksien loukkauksia? Vastaus (4. maaliskuuta 2003) Neuvosto pahoittelee, että yhteisen AKTEU-edustajakokouksen viidettä istuntoa ei voitu pitää suunnitelmien mukaisesti Brysselissä 25.28. marraskuuta 2002. Neuvosto katsoo, että yhteinen edustajakokous on AKTEU-kumppanuuden keskeinen elin, kehityskysymyksiä koskevan vuoropuhelun ensisijainen foorumi sekä pääasiallinen väline demokratian ja oikeusvaltion edistämiseksi AKT-valtioissa. Yhteisen edustajakokouksen AKT-jäsenet eivät voineet hyväksyä puheenjohtajakokouksessa 21. marraskuuta 2002 tehtyä päätöstä evätä pääsy Euroopan parlamentin rakennuksiin kahdelta zimbabwelaiselta ministeriltä. Heidän nimensä ovat niiden henkilöiden listalla, joita koskee viisumikielto neuvoston 18 päivänä helmikuuta 2002 hyväksymän yhteisen kannan nojalla, ja istuntoa ei näin ollen voitu pitää. Belgian hallituksen päätös myöntää, muita jäsenvaltioita neuvostossa kuultuaan, viisumit molemmille kyseisille henkilöille perustui Cotonoun sopimuksen (17 artiklan sekä erioikeuksia ja vapauksia koskevan pöytäkirjan n:o 2) sekä Belgian kuningaskunnan ja AKT-valtioiden ryhmän välisen toimipaikkaa koskevan sopimuksen oikeudellisiin velvoitteisiin. Lisäksi yhteisen kannan 3 artiklan 3 kohdan mukaan jäsenvaltiot voivat poiketa viisumikiellosta, jos matkustaminen on perusteltua demokratiaa, ihmisoikeuksia ja oikeusvaltiota Zimbabwessa tukeviin kansainvälisten elinten kokouksiin tai näitä asioita tukevaan poliittiseen vuoropuheluun osallistumiseksi. Neuvoston Cotonoun sopimuksen ja yhteisen kannan nojalla Zimbabween kohdistamien rajoittavien toimenpiteiden voimassaolo päättyy lähiaikoina. Neuvoston on määrä istunnossaan 27. tammikuuta 2003 käydä perusteellinen poliittinen keskustelu suhteista Zimbabween; käsittelyn pohjalta se määrittelee uudet toteutettavat toimenpiteet.